**TP Silva Oy** on suomalainen maa- ja metsätalouskoneita valmistava yritys, joka kuuluu Terra Patris-konserniin.

Historia
--------

Jari Löfroos perusti Terra Patris Oy:n vuonna 1999 yhtiökumppaninsa kanssa.

Yhtiön ensimmäinen ostos oli Maaselän Kone Haapajärveltä vuonna 2002. Haapajärvellä vuonna 1983 perustettu perheyritys toimi metalliteollisuudessa.

Vuonna 2004 Laitilasta ostettiin vuonna 1977 perustettu Laitilan Rautarakenne.  Yhtiön olivat perustaneet veljekset Jari ja Jarmo Paavola. Yhtiön toimitusjohtaja Jari Paavolan seuraajana aloitti Matti Piela. Yhtiöllä oli 60 työntekijää ja sen liikevaihto oli noin 7 miljoonaa euroa.

Vuonna 2007 Terra Patris osti kolmannen klapikoneiden valmistajan, Ylistaron Terästakomo Oy:n. Se työllisti 60 henkilöä ja valmisti Palax-klapikoneita. Yrityskaupan myötä yhtiön liikevaihdoksi tuli 40 miljoonaa euroa. Konsernin klapikone-brändit toimivat itsenäisesti.

Vuonna 2020 Terra Patris yhdisti klapikoneita valmistaneet yhtiönsä. TP Silva muodostui Japa-tuotteita valmistaneesta Laitilan Rautarakenteesta, Palax-laitteita valmistaneesta Ylistaron Terästakomosta ja Hakki Pilke-tuotteisiin keskittyneestä Maaselän Koneesta. Japan valmistus siirrettiin Laitilasta Haapajärvelle. Yhtiö valmistaa myös rehunjakovaunuja.

Tuotteita
---------

### Hakki Pilke

TP Silva valmistaa muun muassa ketjusahallisia Hakki Pilke-klapikoneita.
Hakki Pilkkeen -klapikoneita ostavat etenkin ammatilaiset. Viennin osuus tuotannosta on noin 80 prosenttia. Ammattisarjan lippulaivatuotteen nimi on 55 Pro. Nimensä mukaisesti se voi halkaista 55 senttiä paksun tukin kertapuskulla jopa 24 osaan. Käyttövoimanaan koneet käyttävät traktoreita tai sähköä, kombikoneilla käyttövoiman voi valita tarpeen mukaan traktorin tai sähkön välillä. Hakki Pilke valmistaa myös Raven-mallia.

### Japa

Japa-tuotemerkillä on valmistettu klapikoneita, pilkkojia, hydraulihalkaisijoita, puhdistusrumpuja, juontokouria, hiekoittimia ja rumpupuhdistimia. Vuonna 2007 tuotannosta meni vientiin noin 75 prosenttia.

### Palax

Palax-klapikoneita alettiin valmistaa Ylistaron Terästakomossa vuonna 1959. Ensimmäiset tuotteet olivat sirkkeleitä. Nykyisin Palaxit on suunnattu ammattilaisten käyttöön, ja niitä kutsutaan "klapitehtaiksi". Niitä myydään pääosin Euroopassa. Vuoteen 2019 mennessä Palax-tuotteita oli valmistettu yhteensä 60 000. Vuonna 2017 Palax valmisti toistakymmentä erikokoista klapikonetta.

Tunnustuksia
------------

* TP Silva Oy:lle on myönnetty ISO 9001 laatusertifikaatti.

Lähteet
-------

1. 1 2 3 4 5  TP Silva Oy *Kauppalehti*.  12.9.2023. Viitattu 12.9.2023.
2. 1 2 3  Terra Patris kokosi yhteen kolme kotimaista klapikoneyhtiötä – tuotteet ja tuotemerkit luvataan säilyttää *Maaseudun Tulevaisuus*.  9.12.2021. Viitattu 28.8.2023.
3. ↑  Pääomatulojen viitonen Jari Löfroos: "Tavallinen yrittäjä Pirkanmaalta" *Yle Uutiset*.  3.11.2014. Viitattu 24.8.2023.
4. 1 2  Kimmo Koivikko: Jari Löfroos on kuuden kasvuyrityksen mies *Kauppalehti*.  13.4.2011. Viitattu 24.8.2023.
5. ↑  Terra Patris: Hakki Pilke *terrapatris.fi*. Viitattu 10.8.2020.
6. ↑  Metalpower vaihtoi omistajaa *Kaleva*.  22.8.2002. Viitattu 28.8.2023.
7. 1 2  Antti Mikkonen: Johtava klapikonekonserni on syntynyt! *Talouselämä*.  9.2.2007. Viitattu 24.8.2023.
8. 1 2 3  Japa 30 vuotta: Juontokouria, klapi-koneita ja hiekoittimia *Koneviesti*. Viitattu 12.9.2023.
9. 1 2  Klapikonekauppa kiihdyttää tahtiaan – Palaxin tuotannosta 60 prosenttia menee maailmalle *Maaseudun Tulevaisuus*.  24.9.2017. Viitattu 28.8.2023.
10. ↑  60-vuotias Palax menestyy jo Keski-Euroopankin klapimarkkinoilla: "Monessa asiassa olemme tuotekehityksessä jo suunnannäyttäjä" *Maaseudun Tulevaisuus*. Viitattu 28.8.2023.
11. ↑  Hakki Pilkkeen menestystarina perustuu asiakkaiden kuuntelemiselle ja jatkuvalle kehittämiselle *terrapatris.fi*. Viitattu 11.9.2023.

Aiheesta muualla
----------------

* TP Silva Terra Patrisin sivuilla
* Hakki Pilke verkkosivut
* Metsälehti testasi Japa- ja Palax -klapikoneita vuonna 2020